Dos cartells recreen en època medieval el castell de Bairén i el pont vell d´Oliva
05 març 2019

## Dos cartells recreen en època medieval el castell de Bairén i el pont vell d´Oliva05 març 2019Última actualització: 14 juliol 2025

![](../gestion/img/Posters-patrimoni.JPG)  
  

**Els regidors de Gesti****ó** **Responsable del Territori (Patrimoni) i de Cultura, Xavier R****ó****denas i Joan Mu****ñ****oz, respectivament, acompanyats pel director del CEIC Alfons el Vell, Lluis Miret,** han presentat hui davant els mitjans de comunicació els nous cartells que mostren una recreació de com eren en època medieval dos enclavaments emblemàtics del patrimoni de Gandia: el castell de Bairén i el pont vell d'Oliva.

Les recreacions són obra de l'artista multidisciplinar Vicent Almar, que ha comptat amb l'assessorament de arqueòlegs i historiadors per a dur a terme el seu treball creatiu. Hi apareix el castell de Bairén amb una doble torre, possiblement la que va donar origen a l’escut de la nostra ciutat. Per la seua part, en el del pont vell d'Oliva es veu la ciutat emmurallada. Destaca la realitat de les textures dels murs. La idea va sorgir després del curt d'animació  “1510”, que va crear Almar amb motiu de l'Any Borja. “_É__s un exercici d'imaginaci__ó__, perqu__è_ _no seria exactament aix__í__, per__ò_ _é__s un treball que s'ha realitzat envoltat d'experts en patrimoni. Ha sigut un_ _è__xit, perqu__è_ _al final, estem comunicant valors positius i la capacitat d'estimar el que_ _é__rem per a valorar el que som ara_”. Així mateix, el regidor de Patrimoni ha al·ludit a la necessària col·laboració entre departaments per a tirar avant aquests projectes a causa de la falta de recursos econòmics: “_el que hem hagut de fer per necessitat, hauria de ser una forma normal de treballar a l'ajuntament; al final no hi ha fronteres i en aquest sentit, aquest govern des del principi ha ent__è__s la pol__í__tica com una col__·__laboraci__ó_ _entre totes les parts__”__._

Joan Muñoz ha felicitat a Vicent Almar pels dos treballs magnífics i a Ródenas  “_per les idees que ens encoratgen i ens fan tirar avant__”__._

Així mateix, Lluis Miret, ha assenyalat que des d'una institució com el CEIC Alfons el Vell, “_tot el que siga posar en valor el patrimoni de Gandia, comptar__à_ _amb la nostra ajuda_”.

S'han imprès 1.000 exemplars de cada recreació. Aquesta mateixa setmana seran entregats 20 cartells (deu de cada) als directors dels col·legis de Gandia. La ciutadania pot acostar-se al CEIC Alfons el Vell en horari laboral per a recollir-los de manera gratuïta. “_É__s un detall molt bonic per a poder complimentar a la gent que ens visita a Gandia_”, ha afegit el regidor de Cultura. En aquest sentit, també s'ha pensat repartir-ne en hotels i  oficines de turisme.

[Twittear](https://twitter.com/share)